Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 440/12/8807	Michalovce, 11.12.2013
EEČ : 2-66-445-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.12.2013, spisová značka Pv 440/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin krádeže podľa §  212 ods. 2 písm. f) Tr. zákona, ktorého sa mal dopustiť tým, že dňa 09.04.2012 v čase o 20.09. h, v OC Kaufland na ulici Hviezdoslavovej v XXXXX, odcudzil a bez zaplatenia vyniesol cez informácie 1 fľašu alkoholu zn. Metaxa, ktorú ukryl za pásom pod mikinu, avšak skôr ako opustil obchodné centrum, bol pristihnutý pracovníkom SBS. Odcudzením alkoholu vznikla škoda spoločnosti Kaufland SR, prevádzka XXXXX, škoda vo výške 12,49 €, 
pričom uvedeného konania sa dopustil napriek tomu, že bol dňa 07.04.2012 právoplatne postihnutý blokovou pokutou vo výške 30,-- € za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, ktorého sa dopustil dňa 07.04.2012 v OC Kaufland XXXXX, policajtom Mestskej polície XXXXX,

Uznesením prokurátora Okresnej prokuratúry XXXXX zo dňa 11.12.2013, spisová značka Pv 440/12/8807, bola určená obvinenému skúšobná doba v trvaní 15 mesiacov.
Odôvodnenie:

 Uznesením prokurátora Okresnej prokuratúry XXXXX, sp. zn. Pv 440/12 zo dňa 30. 07. 2012 bolo podľa § 216 ods. 1 písm. a, b, c)  Tr. poriadku podmienečne zastavené trestné stíhanie pre prečin krádeže podľa § 212 ods. 2 písm. f) Tr. zákona proti obvinenému XXXXX.

Obvinenému  bola stanovená skúšobná doba v trvaní 15 mesiacov. Uznesenie o podmienečnom zastavení trestného stíhania nadobudlo právoplatnosť dňa 07. 08. 2012.

Zo správ z Okresného úradu, Odboru všeobecnej vnútornej správy XXXXX, Mestského úradu - Mestskej polície XXXXX, Obvodného oddelenia PZ XXXXX,   lustráciou na tunajšej prokuratúre, ako aj z odpisu registra trestov bolo zistené, že obvinený počas skúšobnej doby riadne vyhovel podmienkam stanoveným v ustanovení § 217 ods. 1 Tr. poriadku, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka